Отбасының шырқын бұзушылар оқшауланады
"Отбасының шырқын бұзушылар оқшауланады" | "https://abai.kz/post/178295"
TITLE: Отбасының шырқын бұзушылар оқшауланады
URL: https://abai.kz/post/178295
META: "Отбасының шырқын бұзушылар оқшауланады" | "https://abai.kz/post/178295"
DATE: 08.01.2024
AUTHOR(s): Abai.kz
TOTAL WORDS: 135
TEXT: Елімізде адам денсаулығына қасақана жеңіл зиян келтіруді және ұрып-соғуды қылмыстық жауапкершілікке тарту жоспарланып отыр. Бұл туралы ІІМ әкімшілік полиция комитеті төрағасының орынбасары Ренат Зұлхайыров мәлім етті. «2023 жылғы 8 желтоқсанда ҚР Президентінің Жарлығымен (№ 409) бекітілген «Адам құқықтары және заң үстемдігі саласындағы іс-қимыл» жоспары бекітілді. Соның негізінде бала құқықтары жөніндегі уәкіл Динара Зәкиева және Парламент Мәжілісінің депутаттарымен бірлесіп әйелдер мен балалардың құқықтарын қорғау, сондай-ақ отбасылық құндылықтарды ілгерілету жөніндегі шараларды күшейту жөнінде заңнамалық түзетулер әзірленді», — деді Ренат Зұлхайыров ІІМ-де өткен баспасөз мәслихатында. Оның айтуынша, түзетулерге сәйкес денсаулыққа қасақана жеңіл зиян келтіруді және ұрып-соғуды қылмыстық жауапкершілікке тарту жоспарланып отыр. «Құқық бұзушының мінез-құлқына, өз-өзін ұстауына талаптар қойылып, қажет жағдайда әлеуметтік бейімделу орталықтарына жіберу қарастырылып жатыр. Сондай-ақ күш көрсетушінің психокоррекциялық курстардан өтуі қарастырылған. Жоғарыда аталған талаптар қылмыстық кодекс шеңберінде белгіленеді», — дейді министрлік өкілі. фото: ашық дереккөзден Abai.kz
